Ο **Ντίμιταρ Αγγέλοφ** (Γιάμπολ της Βουλγαρίας 25 Αυγούστου 1979), είναι Βούλγαρος πρώην διεθνής επαγγελματίας καλαθοσφαιριστής. Έχει ύψος 2,02 μέτρα και αγωνιζόταν στην θέση του σμολ φόργουορντ και του πάουερ φόργουορντ.

Σταδιοδρομία
------------

Ο Αγγέλοφ ξεκίνησε την καριέρα του στην γενέτειρα του με την ομάδα της Γιάμπολ το 1997, όπου παρέμεινε για πέντε χρόνια με μεγαλύτερες επιτυχίες την δεύτερη θέση στο πρωτάθλημα Βουλγαρίας το 2000-01 και την κατάκτηση του τίτλου την επόμενη σεζόν.

Το 2002-03, φόρεσε την φανέλα του Άρη Θεσσαλονίκης, με τον οποίο κατέκτησε το FIBA Champions Cup, κερδίζοντας στον τελικό την πολωνική Προκόμ Τρεφλ με 84-83 στο Αλεξάνδρειο Μέλαθρο. Για το ελληνικό πρωτάθλημα έπαιξε σε 26 αγώνες με μέσους όρους 5,2 πόντων και 3,2 ριμπάουντ, ενώ έπαιξε και στον τελικό του κυπέλλου Ελλάδας, όπου οι "κίτρινοι" ηττήθηκαν από τον Παναθηναϊκό με 81-76.

Το καλοκαίρι του 2003, υπέγραψε στην ΤΣΣΚΑ Σόφιας, στην οποία παρέμεινε για δύο σεζόν, κατακτώντας το κύπελλο Βουλγαρίας του 2004-05, όπου και αναδείχθηκε MVP του τελικού. Επίσης, έπαιξε στο FIBA Europe League All Star Game του 2005 και την επόμενη χρονιά φόρεσε την φανέλα της ουκρανικής Κίεβο, πριν επιστρέψει στην ΤΣΣΚΑ Σόφιας για το 2006-07.

Το 2007-08, ξεκίνησε με την Γιάμπολ, παίζοντας σε επτά παιχνίδια πριν υπογράψει στην Ολύμπια Λάρισας, με την οποία έπαιξε σε 21 αγώνες με μέσους όρους 5,7 πόντων και 2,1 ριμπάουντ. Το 2008-09, κατέκτησε και πάλι το πρωτάθλημα Βουλγαρίας με την ομάδα της Ακαντέμικ Σόφιας, ενώ την επόμενη σεζόν φόρεσε και πάλι την φανέλα της Γιάμπολ.

Το 2010-11, μεταγράφηκε στην ομάδα του Αχιλλέα Καϊμακλίου από την Κύπρο. Το 2011 συνέχισε στην Λέφσκι Σόφιας, κατακτώντας την Βαλκανική Λίγκα του 2013-14. Αποσύρθηκε από την ενεργό δράση το 2017.

Εθνική ομάδα
------------

Με την εθνική ομάδα της Βουλγαρίας αγωνίστηκε στα Ευρωμπάσκετ του 2005 και του 2009.

Τίτλοι
------

* 3x Πρωταθλήματα Βουλγαρίας: (2002, 2009, 2017)
* 2x Κύπελλο Βουλγαρίας: (2005, 2014)
* 1x Βαλκανική Λίγκα: (2014)
* 1x FIBA Europe Champions Cup: (2003)

Παραπομπές
----------

1. ↑  Prokom Trefl - Aris BSA | FIBA Europe Champions Cup for Men
2. ↑  ΠΑΟ-ΑΡΗΣ 81-76 (2002-03) | AllAboutARIS.com[*νεκρός σύνδεσμος*]
3. ↑  Dimitar Angelov | FIBA Europe League Men (2005) | FIBA Europe
4. ↑  «Anguelov separates with BC Kiev - BGbasket.com». Αρχειοθετήθηκε από το πρωτότυπο στις 24 Σεπτεμβρίου 2020. Ανακτήθηκε στις 16 Μαΐου 2016.
5. ↑  «DraftExpressProfile: Dimitar Angelov, Stats, Comparisons, and Outlook». Αρχειοθετήθηκε από το πρωτότυπο στις 5 Σεπτεμβρίου 2015. Ανακτήθηκε στις 16 Μαΐου 2016.
6. ↑  Dimitar Angelov profile | Game center | FIBA.com[*νεκρός σύνδεσμος*]
7. ↑  ΠΟΛΙΤΗΣ sports - Συνεχίζει στα ψηλά ο Αχιλλέας[*νεκρός σύνδεσμος*]
8. ↑  BC Levski 2014 - balkanleague.net

Πηγές
-----

* ANGELOV, DIMITAR - Welcome to EUROLEAGUE BASKETBALL
* Dimitar Anguelov Player Profile
* Dimitar Anguelov Basketball Player Profile

|  |  |  |  |  |
| --- | --- | --- | --- | --- |
| 

| π • σ • ε
**Άρης - Κυπελλούχος EuroCup Challenge 2002-03** |
| --- |
|  |
|  | 
**4** Σόλομον  · **5** Ορφανός  · **7** Λάππας  · **8** Π.Νικολαΐδης  · **9** Χαριτόπουλος  · **10** Γκαγκαλούδης  · **11** Αγγέλοφ  · **12** Κακαρούδης  · **13** Λικχολίτοφ  · **14** Στακ  · **15** Γκργκατ  · **16** Ραΐσεβιτς  · Μεραχτσάκης  · **C** Αλεξανδρής |

 |